Referat fra styremøte 26.09.2018

Til stede: Klas Pettersen, Thoms Amundsen, Majvi Brandbu, Gunn (damegruppa), Ann Kristin Kjølholdt


Sak 1: Godkjenning av referat fra styremøtet 22.08.2018.

[bookmark: _GoBack]Referat fra styremøtet 22.08.18 ble godkjent. 

Sak 2: System og planer for salg av overtrekksdresser/klær. Bente Mjelstad/Klas/Majvi informerer.

Bente Mjelstad undersøker leverandører av overtrekksdresser/klær. Styret og ungdomsutvalget blir med på å bestemme hva man velger. Styret må også bestemme et godt system for salg av dresser/klær. 

Sak 3: Utstyrspool. Vi har fått 10.000 kr for å bygge opp en utstyrspool. Vi trenger en ansvarlig for ordningen, og retningslinjer for hvordan utstyrspool skal forvaltes. Bente Mjelstad har sagt seg villig til å være ansvarlig.

Bente Mjelstad ble enstemmig vedtatt som utstyrsansvarlig. Atlas kjøper inn utstyr som kan ligge i en kasse i klubblokalet. Det kan være brytedrakter, sko og overtrekksdrakter til utlån. Klas skriver rapport. 

Sak 4: Ungdomsutvalg. Atlas bør opprette et ungdomsutvalg. Klas informerer om hva dette innebærer.

Styret vedtok at klubben skal ha et ungdomsutvalg. Njål Høie er utvalgets leder. På sikt bør ungdomskontakten være med i styret. Dette bør det tas høyde for ved neste års valg. Hvis Atlas har et ungdomsutvalg så får klubben 20000 fra Østfold Idrettskrets. Disse pengene er øremerket ungdomsarbeidet i klubben. Det er viktig at Altas hører ungdommens stemme da de er brukerne av tilbudet i klubben. Ungdomsutvalget skal også arrangere ulike sosiale sammenkomster for medlemmene. Målet er å beholde flest ungdommer så lenge som mulig, og at alle skal trives og bli sett i klubben. 

Sak 5: Kretsstevne. Østfold Brytekrets arrangerer kretsstevne i Kongstenhallen førstkommende helg. Anne Lise/Arne informerer og resterende arbeidsoppgaver fordeles.

Anne Lise og Arne var på møte i kretsen, og kunne ikke informere om arbeidsoppgavene. Gunn fra damegruppa hadde oversikt over middagen som Atlas skulle hjelpe til på. Der trengte man 2 stk. Klas og Gunn finner to personer til å hjelpe. 




Sak 6: Treningstider. Det har kommet forslag om nye treningstider for Atlas. Forslaget gjennomgås og innspill vi har fått vedrørende dette gjennomgås.

Atlas har fått innspill på nye treningstider, og de aller fleste var positive til endringene. Det kan være noe vanskelig for de eldste som starter trening kl. 16.00, men det ser ut til at det løser seg for de aller fleste. 

Styret vedtok de nye treningstidene (se vedlagt skjema) som en prøveordning frem til jul. Klubben ønsker tilbakemeldinger fra foresatte og deltagere slik at vi kan evaluere de nye treningstidene til jul. 

Med nye treningstider på plass så er det mulig for seniorgruppa å trene kl. 20.00 på mandager.

De nye treningstidene blir satt i verk fra uke 41.


Sak 7: Oppmenn, sportslig plan 2018/2019, system for påmelding til stevner. Thomas informerer.

Thomas jobber fortsatt med å få nok oppmenn til alle aldersklasser. Oppmannen til G12-G15 har trukket seg, og Thomas jobber videre for å få alle oppmennene på plass.

Når alle oppmenn er på plass så ønsker klubben at disse blir presentert med navn og bilde på nettsiden. 

Det er mange på trening så det kan tenkes at Georghe trenger en assistent. 

Sak 8: Eventuelt.

-Klubben må jobbe for å få til et godt sportslig budsjett for 2019.

-Klubben må bli bedre på å synliggjøre bredden i klubben på FB. Det er viktig å legge ut bilder av alle utøverne når det har vært stevner eller andre aktiviteter. 

-Styret vedtok at alle styrereferater skal ligge ute i egen fane på nettsiden til klubben. 

Ann Kristin Kjølholdt
sekretær
